**О Т Ч Е Т**

**за дейността на Народно Читалище „Наука – 1919“ с. Лик през 2021 г.**

Уважаеми читалищни членове,

измина още една година в която работата на читалището бе изправена пред новите предизвикателства, възникнали вследствие на противоепидемичните мерки. Опитът от 2020 г., както и нетрадиционния начин на работа, прилагането на алтернативни идеи доведе до по – добри резултати от предходната година.

**Библиотечна и информационна дейност**

Работата в библиотеката бе насочена към качествено обслужване на посетителите с информационни, образователни и развлекателни потребности.

За 2021 година читатели на библиотеката са 35 човека от които 4 до 14 години. Заети са 262 тома литература, а посещенията са 1267. Набавени са 152 тома литература. От тях 90 по проект и 62 от дарения.

Културно – просветната дейност на библиотеката е насочена към всички групи от населението. Тя цели да обогати културните потребности, да подобри културния обмен, да привлече повече читатели, да осмисли свободното време на учениците и децата. За постигане на тези цели в библиотеката се провеждат различни мероприятия и инициативи.

Редовно подреждане витрини по случай навършване кръгли годишнини на писатели,на известни личности, както и за значими дати и събития – 29 броя.

Представяне на книгите: „Огнени стихове” от Иван Алексиев и „Шахмат Позиционната игра” от Николай Велчев

Подготвени и проведени рецитали: за 3 – ти март, Ден на Съединението

Подредени изложби: на мартеници „Баба Марта бързала, мартенички вързала”, рисунки – „Пролет,здравей” и „Харбариите оживяват”, украса – Великден и Коледа.

Викторина: „Трифон Зарезан”

Други библиотечни мероприятия, които сме провели през 2021 година са:

По случай 170 години от рождението на Тодор Каблешков – разговор за живота и делото му

110 години от рождението на пророчица Ванга – разговор за живота и дарбата и, литературно четене

130 години от рождението на Димитър Осинин – творчески разговор

160 години от рождениато на Фердинанд I – разговор за живота и дейността му като княз и цар на България

8 – март „Жаните в българската литература” – литературно четене

По случай 200 години от рождението на Георги Сава Раковски – разговор за живота и делото му, литературно четене

145 години от Априлското въстание „Подвига на априлци” – литературно четене

155 години от рождението на Панчо П. Славейков – литературно четене

По случай 80 години от рождението на Жоржета Чакърова – творчески разговор

С песните на Борис Годжунов по случай 80 години от рождението му – творчески разговор и слушане на нагови изпълнения

155 години от рождението на Стоян Михайлов /Чичо Стоян/ - литературно четене

С басните на Жак дьо Лафонтен по случай 400 години от неговото рождение – литиратурно четене

184 години от рождението на Васил Левски – литературно четене

По случай 85 години от рождението на Стефан Цанев – творчески разговор и литературно четене

135 години от рождението на Дора Габе – литературно четене

С песните на композитора Ангел Заберски по случай 90 години от рождението му – творчести разговор и слушане на негови песни

80 години от рождението на Станислав Стратиев – творчески разговор

135 години от рождението на Ран Босилек – литературно четене

По случай 100 години от рождението на Николай Зидаров – за живота и творчеството му, литературно четене

Патковден – разговор за обичайте и традициите

70 години от рождението на Александър Александров – разговор за втория български космонавт и полета му в космоса

За обредността и традициите по коледните празници

**Лятна работа с деца**

Най – активно работихме с децата през месец август. Новооткритият клуб за настолни игри предостави на децата и младежите добра възможност да разнообразят свободното си време, да се забавляват и състезават. Успоредно с това групата за автентични танци продължи разучаването на нови автентични танци. По време на лятната работа отбелязахме 100 години от рождението на Дора Габе с литературно четене, а с рисунките на тема „Хербариите оживяват” подредихме изложба.

**Културно – масова дейност и художествена самодейност**

Продължилите противоепидемични мерки и през 2021 г. свързани с короновируса най – много се отразиха на културно – масовата дейност и работата на самодейните колективи.

Въпреки това тържества сме провели за Трифон Зарезан, 19 февруари,Трети март, 8 – ми март, 2 – ри юни, Еньовден, Откринане Клуб „Настолни игри”, Ден на Съединението, Ден на Независимостта, Ден на възрастните хора, Коледа /с откриване на изложба от коледна украса/

Смесената фолклорна група има 3 местни изяви, а само жените от групата още 7. Самодейците от групата са участвали на НФС „Де е българското”и НФФ „Белокаменица”. Второто участие бе с конкурсен характер, където групата се класира на второ място и получи сребърен медал.

Групата за автентичен фолклор имат 2 изяви на местни тържества и участия на НФС „Де е българското” и НФФ „Пей, танцувай и в Моравица лудувай”

Групата по художествено слово и театър е с 2 местни изяви.

Рециталите за 3 – ти март и Ден на Съединението.

Изпълнителя на окарина Георги Димитров освен на местните ни тържества, участва на НФС „Де е българското” и НФФ „Пей, танцувай и в Моравица лудувай”, където получи награда и за най – възрастен изпълнител.

Все пак както казваме „надеждата умира последна”. Затова се надяваме, скоро пандемията да отшуми и пак без страх да се събираме, да общуваме, да празнуваме и се веселим. Важно е да издържим още малко на алтернативните методи на работа. Да продължим да отбелязваме нашите, български празници по нетрадиционни начини.

Добри резултати за 2021 година постигнахме в работата по проекти.

Имаме два спечелени проекта: „Българските библиотеки – съвременни центрове за четене и информираност” към Министерството на културата за обновяване фондовете на читалищата. По този проект сме получили детска и художествена литература на стойност 1249.92 лева.

Другият Младежки инициативи „Създаваме заедно” към Младежки център Враца. Имаме одобрен проект „Спорт за здраве” на стойност 500 лева. Включва доставта на тенис маса от тяхна страна, а читалището се ингажира с обучение на деца и младежи за практикуване играта тенис на маса, както и с организиране на събитие. Този проект предстой да се изпълнява.

През отчетната година бе реализиран и проект „Настолни игри”, спечелен 2020 г., също от Младежки инициативи „Създаваме заедно”. Благодарим на Кметство с. Лик, на строителна фирма Интер Строи груп ЕООД гр. Мездра, както и на доброволците включили се в ремонта и осъществяване на проекта.

**Краеведска дейност**

На краеведските четения в град Мездра представихме краеведския разказ на Йоло Георгиев Йолов „Каменарят с дух на Караджата”.

През лятото проведохме две краеведски срещи с Павлин Василев, представител от плевенския ансамбъл и самодейци от читалището. Резултата от срещите са : допълване знанията за обичаи от с. Лик, фокусиране върху песните изпълнявани от баба Рада Милчовска, описание автентичните танци изпълняващи се в с. Лик.

**Организационнадейност**  През отчетния период Настоятелството работи отговорно за решаване на текущите задачи, които са стояли на преден план, касаещи художествената самодейност, библиотечната, организационната и финансовата дейност на читалището. За периода са проведени 7 заседания на читалищното настоятелство.

Благодарим на всички самодейци и читалищни членове съпричасни към читалищната дейност. Очакваме повече морална подкрепа. Повече посещаемост на културните събития. Това ни дава стимол да даваме най – доброто от себеси свързано с нашата работа.